CELEX: 32020D1172
Language: lv
Date: 2020-08-07 00:00:00
Title: Padomes Īstenošanas lēmums (KĀDP) 2020/1172 (2020. gada 7. augusts), ar ko īsteno Lēmumu 2013/798/KĀDP par ierobežojošiem pasākumiem pret Centrālāfrikas Republiku

10.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 260/8
               
            
         PADOMES ĪSTENOŠANAS LĒMUMS (KĀDP) 2020/1172
         (2020. gada 7. augusts),
         ar ko īsteno Lēmumu 2013/798/KĀDP par ierobežojošiem pasākumiem pret Centrālāfrikas Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 31. panta 2. punktu,
         ņemot vērā Padomes Lēmumu 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (1) un jo īpaši tā 2.c pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2013. gada 23. decembrī Padome pieņēma Lēmumu 2013/798/KĀDP.
                  
               
                     (2)
                  
                  
                     2020. gada 28. jūlijā Apvienoto Nāciju Organizācijas Drošības padomes (ANO DP) komiteja, kas izveidota, ievērojot ANO DP Rezolūciju 2127 (2013), atjaunināja informāciju par sešām personām, kurām piemēro ierobežojošus pasākumus.
                  
               
                     (3)
                  
                  
                     Tāpēc būtu attiecīgi jāgroza Lēmuma 2013/798/KĀDP pielikums,
                  
               IR PIEŅĒMUSI ŠO LĒMUMU.
         
            1. pants
            Ar šo Lēmuma 2013/798/KĀDP pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 7. augustā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 352, 24.12.2013., 51. lpp.
         
      
      
         
            PIELIKUMS
            Lēmuma 2013/798/KĀDP pielikumā 1., 4., 5., 7., 12. un 13. ierakstu aizstāj ar šādiem ierakstiem:
            
               “1.   Francois Yangouvonda BOZIZÉ (jeb: a) Bozize Yangouvonda; Samuel Peter Mudde (dzimis 1948. gada 16. decembrīIzo, Dienvidsudānā))
               Tituls: a) bijušais Centrālāfrikas Republikas valsts vadītājs; b) profesors
               Dzimšanas datums: a) 1946. gada 14. oktobris; b) 1948. gada 16. decembris
               Dzimšanas vieta: a) Mouila, Gabona; b) Izo, Dienvidsudāna
               Valstspiederība: a) Centrālāfrikas Republika; b) Dienvidsudāna
               Pases Nr.: D00002264, izdota 2013. gada 11. jūnijā (izdevis ārlietu ministrs Džūbā, Dienvidsudānā. Derīga līdz 2017. gada 11. jūnijam. Diplomātiskā pase izdota ar vārdu Samuel Peter Mudde).
               Valsts identifikācijas Nr.: M4800002143743 (Personas numurs pasē)
               Adrese: a) Uganda b) Bangui, Centrālāfrikas Republika (kopš viņa atgriešanās no Ugandas 2019. gada decembrī).
               Datums, kad iekļauts ANO sarakstā: 2014. gada 9. maijs.
               Cita informācija: mātes vārds ir Martine Kofio. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Bozize tika iekļauts sarakstā 2014. gada 9. maijā, ievērojot Rezolūcijas 2134 (2014) 36. punktu, kā persona, kas “iesaistās darbībās vai atbalsta darbības, ar kurām apdraud mieru, stabilitāti vai drošību Centrālāfrikas Republikā”.
               
                  Papildu informācija
               
               
                  Bozize sadarbībā ar saviem atbalstītājiem mudināja veikt 2013. gada 5. decembrī notikušo uzbrukumu Bangi (Bangui). Kopš tā laika viņš turpina veikt destabilizēšanas operācijas, lai Centrālāfrikas Republikas galvaspilsētā saglabātu spriedzi. Uzskata, ka Bozize izveidoja “Antibalaka” kaujinieku grupu, pirms viņš 2013. gada 24. martā aizbēga no Centrālāfrikas Republikas. Paziņojumā Bozize aicināja savus kaujiniekus veikt nežēlīgus noziegumus pret pašreizējo režīmu un islāmistiem. Uzskata, ka Bozize ir sniedzis finansiālu un materiālu atbalstu kaujiniekiem, kuri cenšas destabilizēt notiekošo pāreju un panākt Bozize atgriešanos pie varas. Lielākā daļa “Antibalaka” kaujinieku ir no Centrālāfrikas bruņotajiem spēkiem, kuri pēc valsts apvērsuma bija izklīduši lauku rajonos un kurus Bozize pēc tam reorganizēja. Bozize un viņa atbalstītāji kontrolē vairāk nekā pusi no “Antibalaka” kaujinieku vienībām.
               
                  Bozize lojāli spēki bija apbruņoti ar triecienšautenēm, mīnmetējiem un reaktīvām prettanku šautenēm, un tie aizvien vairāk iesaistījās atriebības uzbrukumos Centrālāfrikas Republikas musulmaņiem. Situācija Centrālāfrikas Republikā strauji pasliktinājās pēc “Antibalaka” spēku uzbrukuma 2013. gada 5. decembrī Bangi, kurā bojā gāja vairāk nekā 700 cilvēku.
               4.   Alfred YEKATOM (jeb : a) Alfred Yekatom Saragba; b) Alfred Ekatom; c) Alfred Saragba; d) pulkvedis Rombhot; e) pulkvedis Rambo; f) pulkvedis Rambot; g) pulkvedis Rombot; h) pulkvedis Romboh)
               Amats: Centrālāfrikas bruņoto spēku (Forces Armées Centrafricaines – FACA) galvenais kaprālis.
               Dzimšanas datums: 1976. gada 23. jūnijs.
               Dzimšanas vieta: Centrālāfrikas Republika.
               Valstspiederība: Centrālāfrikas Republika.
               Adrese: Mbaiki, Lobaye Province, Centrālāfrikas Republika (tālr. +236 72 15 47 07 / +236 75 09 43 41); b) Bimbo, Ombella-Mpoko province, Centrālāfrikas Republika (iepriekšējā vieta); c) Hāga (kopš viņa nodošanas Starptautiskajai Krimināltiesai 2018. gada 17. novembrī).
               Datums, kad iekļauts ANO sarakstā: 2015. gada 20. augusts.
               Cita informācija: Viņš pārvaldīja un komandēja lielu bruņotu kaujinieku grupu. Tēva (adoptētāja) vārds ir Ekatom Saragba (raksta arī Yekatom Saragba). Viņš ir Yves Saragba brālis, kurš ir “Antibalaka” kaujinieku komandieris Batalimo, Lobajes (Lobaye) provincē un bijušais FACA karavīrs. Ārējā izskata apraksts: acis – melnas; mati – noskūti; sejas krāsa – melna; augums – 170 cm; svars – 100 kg.
               Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Alfred Yekatom sarakstā tika iekļauts 2015. gada 20. augustā, ievērojot Rezolūcijas 2196 (2015) 11. punktu, kā persona, kas “iesaistās darbībās vai atbalsta darbības, kas apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas nolīgumus vai kas apdraud vai kavē politisko pārejas procesu, tostarp pāreju uz brīvām un godīgām demokrātiskām vēlēšanām, vai kas uzkurina vardarbību”.
               
                  Papildu informācija
               
               
                  Alfred Yekatom, ko dēvē arī par pulkvedi Rombhot, ir “Antibalaka” kustības frakcijas vadītājs, kuru dēvē par ““Antibalaka” no dienvidiem”. Viņš ir ieņēmis Centrālāfrikas Bruņoto spēku (Forces Armées Centrafricaines – FACA) galvenā kaprāļa amatu.
               
                  Yekatom iesaistījās darbībās un atbalstīja darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas nolīgumus vai kas apdraud vai kavē politisko pārejas procesu. Viņš pārvaldīja un komandēja lielu bruņotu kaujinieku grupu, kura atradās PK9 apkaimē Bangi un pilsētās – Bimbo (Ombela-Mpoko (Ombella-Mpoko) provincē), Cekijā (Cekia), Pisā (Pissa) un Mbaiki (Mbaïki – Lobajes provinces galvaspilsētā), un savu štābu bija izveidojis mežu koncesijā Batalimo.
               No Bimbo un Bangi galvenā tilta līdz Mbaiki (Lobajes provincē) un no Pisas līdz Batalimo (pie robežas ar Kongo Republiku) Yekatom tiešā pārvaldībā bija desmitiem kontrolpunktu ar vidēji desmit tādiem bruņotiem kaujiniekiem armijas formas tērpos un ar ieročiem, tostarp militārām triecienšautenēm, kuri iekasēja neatļautus nodokļus ne tikai no privātiem transportlīdzekļiem un motocikliem, pasažieru mikroautobusiem un kravas automobiļiem, kas eksportēja mežu resursus uz Kamerūnu un Čadu, bet arī no kuģiem, kas peldēja pa Ubangi (Oubangui) upi. Tika novērots, kā Yekatom pats personiski iekasē daļu no šiem neatļautajiem nodokļiem. Ziņo, ka Yekatom un viņa kaujinieki esot arī nonāvējuši civiliedzīvotājus.
               5.   Habib SOUSSOU (jeb: Soussou Abib)
               Amats: a) “Antibalaka” koordinators Lobajes (Lobaye) provincē; b) Centrālāfrikas bruņoto spēku (Forces Armées Centrafricaines – FACA) kaprālis.
               Dzimšanas datums: 1980. gada 13. marts.
               Dzimšanas vieta: Centrālāfrikas Republika.
               Valstspiederība: Centrālāfrikas Republika.
               Adrese: Boda, Centrālāfrikas Republika (Tālr. +236 72198628).
               Datums, kad iekļauts ANO sarakstā: 2015. gada 20. augusts.
               Cita informācija: 2014. gada 11. aprīlī iecelts par Bodas “Antibalaka” zonas komandieri (COMZONE) un 2014. gada 28. jūnijā – par visas Lobajes provinces komandieri. Pēc viņa komandas turpinājās mērķtiecīgas slepkavības, sadursmes un uzbrukumi humānās palīdzības organizācijām un palīdzības sniedzējiem. Ārējā izskata apraksts: acis – brūnas; mati – melni; augums – 160 cm; svars – 60 kg. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Habib Soussou sarakstā tika iekļauts 2015. gada 20. augustā, ievērojot Rezolūcijas 2196 (2015) 11. punktu un 12. punkta b) un e) apakšpunktu, kā persona, kas “iesaistās darbībās vai atbalsta darbības, kas apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas nolīgumus vai kas apdraud vai kavē politisko pārejas procesu, tostarp pāreju uz brīvām un godīgām demokrātiskām vēlēšanām, vai kas uzkurina vardarbību”; “iesaistās tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver seksuālu vardarbību, vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus skolām un slimnīcām un nolaupīšanu, un piespiedu pārvietošanu” un; “kavē humānās palīdzības piegādi Centrālāfrikas Republikai vai piekļuvi humānajai palīdzībai, vai tās sadali Centrālāfrikas Republikā”.
               
                  Papildu informācija
               
               2014. gada 11. aprīlīHabib Soussou tika iecelts par Bodas “Antibalaka” zonas komandieri (COMZONE), un tāpēc viņš apgalvoja, ka ir atbildīgs par drošības stāvokli apakšprefektūrā (sous- préfecture). 2014. gada 28. jūnijā“Antibalaka” vispārējais koordinators Patrice Edouard Ngaïssona iecēla Habib Soussou par reģionālo koordinatoru Bodas pilsētā no 2014. gada 11. aprīļa un no 2014. gada 28. jūnija – par visas Lobajes provinces koordinatoru. Apvidos, kuros Soussou bija “Antibalaka” komandieris vai koordinators, Bodā katru nedēļu notika “Antibalaka” veiktas mērķtiecīgas slepkavības, sadursmes un uzbrukumi humānās palīdzības organizācijām un palīdzības sniedzējiem. Soussou vadītie un “Antibalaka” spēki šajos apgabalos arī vērsa un draudēja vērst vardarbību pret civiliedzīvotājiem.
               7.   Haroun GAYE (jeb: a) Haroun Geye; b) Aroun Gaye; c) Aroun Geye)
               Amats: Front Populaire pour la Renaissance de Centrafrique (FPRC) politiskās koordinācijas referents.
               Dzimšanas datums: a) 1968. gada 30. janvāris; b) 1969. gada 30. janvāris
               Pases Nr.: Centrālāfrikas Republikas numurs O00065772 (burtam “O” seko trīs nulles), derīga līdz 2019. gada 30. decembrim.
               Adrese: Bangui, Centrālāfrikas Republika; b) Ndélé, Bamingui-Bangoran.
               Datums, kad iekļauts ANO sarakstā: 2015. gada 17. decembris.
               Cita informācija: Gaye ir Front Populaire pour la Renaissance de Centrafrique (FPRC) (nav iekļauta sarakstā) – marginalizēta Ex-Seleka bruņota grupējuma Bangi (Bangui) pilsētā – līderis. Viņš ir arī līderis tā dēvētajai Bangi PK5“Aizsardzības komitejai” (Defense Committee) (kas pazīstama kā PK5 Resistance vai Texas) (nav iekļauta sarakstā), kura izspiež naudu no iedzīvotājiem un draud pielietot fizisko vardarbību un pielieto to. Nourredine Adam (CFi.002) 2014. gada 2. novembrī iecēla Gaye par FPRC politiskās koordinācijas referentu. Drošības padomes komiteja, kas izveidota ar Rezolūciju 2127 (2013) par Centrālāfrikas Republiku, 2014. gada 9. maijā iekļāva Adam savā sankciju sarakstā. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Haroun Gaye tika iekļauts sarakstā 2015. gada 17. decembrī, ievērojot Rezolūcijas 2196 (2015) 11. punktu un 12. punkta b) un f) apakšpunktu, kā persona, kas “iesaistās darbībās vai atbalsta darbības, ar kurām apdraud mieru, stabilitāti vai drošību Centrālāfrikas Republikā”; “iesaistās tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver seksuālu vardarbību, vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus skolām un slimnīcām un nolaupīšanu, un piespiedu pārvietošanu”; un “iesaistās tādu uzbrukumu plānošanā, vadīšanā, finansēšanā vai veikšanā, kas vērsti pret Apvienoto Nāciju Organizācijas misijām vai starptautisko drošības spēku klātbūtni, tostarp pret MINUSCA, Eiropas Savienības misijām un Francijas operācijām, kas tās atbalsta”.
               
                  Papildu informācija
               
               
                  Haroun Gaye kopš 2014. gada sākuma ir bijis viens no līderiem bruņotam grupējumam, kas darbojas PK5 apkaimē Bangi. PK5 apkaimes pilsoniskās sabiedrības pārstāvji norāda, ka Gaye un viņa bruņotais grupējums uzkurina konfliktu Bangi, vēršoties pret samierināšanos un nepieļaujot iedzīvotāju kustību uz Bangi trešo rajonu un no tā. 2015. gada 11. maijāGaye un 300 demonstranti bloķēja piekļuvi Nacionālajai pārejas padomei, lai traucētu Bangi foruma pēdējās dienas norisi. Tiek ziņots, ka Gaye ir sadarbojies ar “Antibalaka” amatpersonām, lai koordinētu traucējumus.
               2015. gada 26. jūnijāGaye un neliels skaits līdzgaitnieku izjauca vēlētāju reģistrācijas kampaņas atklāšanu Bangi PK5 apkaimē, kā rezultātā reģistrācijas kampaņa tika slēgta.
               
                  MINUSCA2015. gada 2. augustā mēģināja aizturēt Gaye saskaņā ar Drošības padomes Rezolūcijas 2217 (2015) 32. punkta f) apakšpunkta i) punktu. Gaye, kurš, kā ziņo, bija iepriekš informēts par aizturēšanas mēģinājumu, tam bija gatavs, un viņa atbalstītāji bija bruņoti ar smagajiem ieročiem. Gaye spēki atklāja uguni uz MINUSCA apvienoto operatīvo grupu. Septiņas stundas ilgajā apšaudē Gaye cilvēki pret MINUSCA karavīriem izmantoja šaujamieročus, granātmetējus un rokas granātas un nogalināja vienu miera uzturētāju un ievainoja astoņus. Gaye bija iesaistīts vardarbīgu protestu un sadursmju kūdīšanā 2015. gada septembra beigās, kas, kā izskatās, bija puča mēģinājums nolūkā gāzt pārejas laika valdību. Puča mēģinājumu visdrīzāk vadīja bijušā prezidenta Bozize atbalstītāji oportūnistiskā aliansē ar Gaye un citiem FPRC līderiem. Izskatās, ka Gaye mērķis bija radīt atriebības uzbrukumu ciklu, kas apdraudētu gaidāmās vēlēšanas. Gaye bija atbildīgs par koordināciju ar “Antibalaka” marginalizētajiem elementiem.
               2015. gada 1. oktobrīPK5 apkaimē notika Eugène Barret Ngaïkosset, marginalizēta “Antibalaka” grupējuma locekļa, un Gaye tikšanās, kuras nolūks bija plānot kopīgu uzbrukumu Bangi sestdien, 3. oktobrī. Gaye grupējums neļāva cilvēkiem, kas atradās PK5 apkaimē, to pamest nolūkā stiprināt musulmaņu iedzīvotāju kopienas identitāti, lai saasinātu saspīlējumu starp etniskajām grupām un nepieļautu samierināšanos. 2015. gada 26. oktobrīGaye un viņa grupējums iztraucēja tikšanos starp Bangi arhibīskapu un Bangi Galvenās mošejas imamu un draudēja delegācijai, kurai bija jādodas prom no Galvenās mošejas un jābēg no PK5 apkaimes.
               12.   Abdoulaye HISSENE (jeb: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye)
               Tituls: Conseil National de Défense et de Sécurité – CNDS) prezidents un Front Populaire pour la Renaissance de la Centrafrique (FPRC) militārais līderis.
               Amats: “ģenerālis”.
               Dzimšanas datums: a) 1967. gads; b) 1967. gada 1. janvāris.
               Dzimšanas vieta: a) Ndele, Bamingui-Bangoran, Centrālāfrikas Republika; b) Haraze Mangueigne, Čada.
               Valstspiederība: a) Centrālāfrikas Republika; b) Čada.
               Pases Nr.: a) Centrālāfrikas Republikas diplomātiskā pase Nr. D00000897, izdošanas datums: 2013. gada 5. aprīlis (derīga līdz 2018. gada 4. aprīlim); b) Centrālāfrikas Republikas diplomātiskā pase Nr. D00004262, izdošanas datums: 2014. gada 11. marts (derīga līdz 2019. gada 10. martam).
               Valsts identifikācijas Nr.: Čadas valsts personas apliecība Nr. 103-00653129-22, izdota 2009. gada 21. aprīlī (derīga līdz 2019. gada 21. aprīlim).
               Adrese: a) KM5, Bangui, Centrālāfrikas Republika; b) Nana-Grebizi, Centrālāfrikas Republika; c) Ndjari, Ndjamena, Čada; d) Ndélé, Bamingui-Bangoran (galvenā atrašanās vieta kopš 2016. gada augusta)
               Datums, kad iekļauts ANO sarakstā: 2017. gada 17. maijs.
               Cita informācija: Hissène iepriekš bija jaunatnes un sporta ministrs Centrālāfrikas Republikas bijušā prezidenta Michel Djotodia kabineta sastāvā. Pirms tam viņš bija politiskās partijas “Patriotu konvents taisnīgumam un mieram” (Convention of Patriots for Justice and Peace) vadītājs. Viņš arī kļuva par bruņoto kaujinieku grupējumu vadītāju Bangi, it īpaši PK5 (trešā rajona) apkaimē. 2016. gada oktobrī Abdoulaye Hissène tika iecelts par Conseil National de Défense et de Sécurité prezidentu; tā ir struktūra, kas tolaik tika izveidota, lai pulcētu militāros līderus un vadītu kaujiniekus no visiem “Ex-Séléka” grupējumiem. Kopš tā laika viņš šajā amatā ir palicis, bet faktiski kontrolē tikai FPRC kaujiniekus. Tēva vārds: Abdoulaye. Mātes vārds: Absita Moussa. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite:
               https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Abdoulaye Hissène tika iekļauts sarakstā 2017. gada 17. maijā, ievērojot Rezolūcijas 2339 (2017) 16. punktu un 17. punkta g) apakšpunktu, kā persona, kas “iesaistās darbībās vai atbalsta darbības, kas apdraud Centrālāfrikas Republikas mieru, stabilitāti vai drošību, tostarp darbības, kas apdraud vai kavē politisko pārejas procesu vai stabilizācijas un samierināšanas procesu, vai kas uzkurina vardarbību;” un “iesaistās tādu uzbrukumu plānošanā, vadīšanā, finansēšanā vai veikšanā, kas vērsti pret Apvienoto Nāciju Organizācijas misijām vai starptautisko drošības spēku klātbūtni, tostarp pret MINUSCA, Eiropas Savienības misijām un Francijas operācijām, kas tās atbalsta”.
               
                  Papildu informācija
               
               
                  Abdoulaye Hissène un citi “Ex-Séléka” locekļi sadarbojās ar “Antibalaka” sabotētājiem, kas bija saistīti ar bijušo Centrālāfrikas Republikas prezidentu François Bozizé, tostarp Maxime Mokom, lai 2015. gada septembrī veicinātu vardarbīgus protestus un sadursmes kā daļu no neveiksmīgā valsts apvērsuma mēģinājuma gāzt valdību laikā, kad tābrīža pagaidu prezidente Catherine Samba-Panza piedalījās 2015. gada ANO Ģenerālajā asamblejā. Pret Mokom, Hissène un citiem Centrālāfrikas Republikas valdība izvirzīja apsūdzību par dažādiem noziedzīgiem nodarījumiem, tostarp slepkavībām, ļaunprātīgu dedzināšanu, spīdzināšanu un laupīšanu saistībā ar neizdevušos valsts apvērsumu.
               Kopš 2015. gada Hissène bija kļuvis par vienu no galvenajiem Bangi PK5 apkaimē esošo bruņoto kaujinieku grupējumu vadītājiem; tajos bija apvienoti vairāk nekā 100 vīrieši. Tādējādi viņš traucēja pārvietošanās brīvību un valsts varas atgriešanos minētajā teritorijā, tostarp, uzliekot nelikumīgus nodokļus par transportēšanas un tirdzniecības darbībām. 2015. gada otrajā pusē Hissène rīkojās kā “Ex-Séléka”“nairobistu” pārstāvis Bangi, darbībās tuvinoties ar “Antibalaka” kaujiniekiem Mokom vadībā. Haroun Gaye un Hissène kontrolēti bruņoti vīrieši piedalījās vardarbīgajos notikumos, kas norisinājās Bangi laikposmā no 2015. gada 26. septembra līdz 3. oktobrim.
               
                  Hissène grupas locekļi tiek turēti aizdomās par līdzdalību 2015. gada 13. decembrī, konstitucionālā referenduma dienā, notikušajā uzbrukumā “Ex-Séléka” vadītāja Mohamed Moussa Dhaffane automobilim. Hissène tiek apsūdzēts par vardarbības sarīkošanu Bangi KM5 rajonā, kurā tika nogalināti pieci un ievainoti divdesmit cilvēki, un iedzīvotājiem tika liegts piedalīties balsošanā referendumā par konstitūciju. Hissène apdraudēja vēlēšanu norisi, radot atriebības uzbrukumu ciklu starp dažādām grupām.
               2016. gada 15. martā policija apcietināja Hissène Bangi M'poko lidostā un nodeva viņu valsts žandarmērijas pētniecības un izmeklēšanas nodaļai. Pēc tam viņa kaujinieki, pielietojot spēku, viņu atbrīvoja un nozaga vienu ieroci, ko MINUSCA iepriekš nodeva saistībā ar lūgumu piešķirt izņēmumu, ko komiteja bija apstiprinājusi.
               2016. gada 19. jūnijā pēc tam, kad iekšējās drošības spēki PK12 apkaimē bija arestējuši musulmaņu tirgotājus, Gaye un Hissène kaujinieki Bangi nolaupīja piecus valsts policistus. 20. jūnijā MINUSCA mēģināja policistus atbrīvot. Hissène un Gaye kontrolētie bruņotie vīrieši piedalījās apšaudē ar miera uzturētājiem, kuri mēģināja atbrīvot ķīlniekus. Tā rezultātā tika nogalināti vismaz seši cilvēki, un viens miera uzturētājs tika ievainots.
               2016. gada 12. augustāHissène uzņēmās vadību pār 6 transportlīdzekļu konvoju, kuros atradās smagi bruņotas personas. Konvoju, kas devās prom no Bangi, MINUSCA pārtvēra uz dienvidiem no Sibutas (Sibut). Ceļā uz ziemeļiem konvojs piedalījās apšaudēs ar iekšējās drošības spēkiem pie vairākiem kontrolpunktiem. Galu galā MINUSCA konvoju apstādināja 40 km uz dienvidiem no Sibutas. Pēc vairākkārtējām apšaudēm MINUSCA notvēra 11 vīriešus, bet Hissène un vairāki citi izbēga. Apcietinātās personas MINUSCA norādīja, ka Hissène vadījis konvoju, kura mērķis bija nonākt līdz Briai un piedalīties Nourredine Adam organizētajā “Ex-Séléka” grupu sapulcē.
               2016. gada augustā un septembrī ekspertu grupa divas reizes mēroja ceļu uz Sibutu, lai aplūkotu mantu, ko MINUSCA 13. augustā konfiscēja Hissène, Gaye un Hamit Tidjani konvojam. Ekspertu grupa arī pārbaudīja munīciju, kas tika izņemta Hissène mājoklī 16. augustā. Sešos transportlīdzekļos un pie aizturētajām personām tika atrasts letāls un neletāls militārais aprīkojums. 2016. gada 16. augustā Centrālā žandarmērija pārmeklēja Hissène mājokli Bangi. Tika atrasts vairāk nekā 700 ieroču.
               2016. gada 4. septembrī“Ex-Séléka” elementu grupa, ar sešiem motocikliem pārvietojoties no Kaga-Bandoro, lai pa ceļam uzņemtu Hissène un viņa līdzgaitniekus, netālu no Dékoa atklāja uguni pret MINUSCA. Šā starpgadījuma laikā tika nogalināts viens “Ex-Séléka” kaujinieks, un ievainoti tika divi miera uzturētāji un viens civiliedzīvotājs.
               13.   Martin KOUMTAMADJI (jeb: a) Abdoulaye Miskine; b) Abdoullaye Miskine; c) Martin Nadingar Koumtamadji; d) Martin Nkoumtamadji; e) Martin Koumta Madji; f) Omar Mahamat)
               Amats: Front Démocratique du Peuple Centrafricain (FDPC) prezidents un virspavēlnieks
               Dzimšanas datums: a) 1965. gada 5. oktobris; b) 1965. gada 3. marts.
               Dzimšanas vieta: a) Ndïnaba, Čada; b) Kobo, Centrālāfrikas Republika; c) Kabo, Centrālāfrikas Republika.
               Valstspiederība: a) Čada; b) Centrālāfrikas Republika; c) Kongo.
               Pases Nr.: a) Centrālāfrikas Republikas diplomātiskā pase Nr. 06FBO2262, izdošanas datums: 2007. gada 22. februāris (derīga līdz 2012. gada 21. februārim); b) Kongo dienesta pase Nr. SA0020249, izdošanas datums: 2019. gada 22. janvāris (derīga līdz 2022. gada 21. janvārim).
               Adrese: a) Am Dafock, Vakaga prefecture, Centrālāfrikas Republika; b) Ndjamena, Čada (kopš viņa aresta 2019. gada novembrī).
               Datums, kad iekļauts ANO sarakstā: 2020. gada 20. aprīlis.
               Cita informācija: 2005. gadā Martin Koumtamadji izveidoja FDPC. 2012. gada decembrī viņš pievienojās Séléka koalīcijai, savukārt 2013. gada aprīlī atstāja to pēc tam, kad nemiernieki pārņēma varu Bangi (Bangui). Pēc tam, kad viņu arestēja Kamerūnā, viņu pārcēla uz Brazavilu (Brazzaville) Kongo Republikā. Viņš visu laiku turpināja komandēt savu karaspēku Centrālāfrikas Republikā, arī tad, kad viņš bija Brazavilā, pirms atgriezās Centrālāfrikas Republikā (no 2014. gada novembra līdz 2019. gadam). 2019. gada 6. februārīFDPC parakstīja politisku vienošanos par mieru un izlīgumu Centrālāfrikas Republikā, taču Martin Koumtamadji joprojām ir drauds mieram, stabilitātei un drošībai Centrālāfrikas Republikā. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Front Démocratique du Peuple Centrafricain (FDPC, bruņots grupējums, kas iesaistīts vardarbīgās darbībās) prezidents un virspavēlnieks Martin Koumatamadji ir iesaistījies darbībās, kas apdraud mieru, stabilitāti un drošību Centrālāfrikas Republikā, it īpaši 2019. gada 6. februārī Bangi parakstītās politiskās vienošanās par mieru un izlīgumu Centrālāfrikas Republikā īstenošanu.
               Viņš atteicās ļaut atbruņot FDPC kaujiniekus, neraugoties uz saistībām, ko bija uzņēmies kā politiskās vienošanās par mieru un izlīgumu Centrālāfrikas Republikā parakstītājs, un 2019. gada jūlijā draudēja gāzt prezidentu Touadéra.
               2019. gada jūnijā viņš sāka sadarboties ar sankciju sarakstā iekļautu personu Nourredine Adam (CFi.002) un iesaistījās nelikumīgā ieroču tirdzniecībā ar Nourredine Adam tuvu sabiedroto nolūkā stiprināt FDPC militārās spējas.
               Viņš nāca klajā arī ar piedāvājumu Front Populaire pour la Renaissance de la Centrafrique (FPRC) ar savu bruņoto grupējumu veikt militāras operācijas kaujās Vakaga (Vakaga) prefektūrā 2019. gadā.
               Viņš arī turpmāk traucēja atjaunot valsts varu FPDC darbības areālā, uzturot nelikumīgus šķēršļus uz ceļiem, lai izspiestu naudu no lopu ganāmpulku ganiem, ekonomikas dalībniekiem (tostarp no zeltraču uzņēmumiem, kas darbojas Nana-Mambere (Nana-Mambéré) prefektūrā) un no ceļotājiem.
               Viņa vadībā FPDC veica tādas darbības, kas ietvēra cilvēktiesību pārkāpumus Nana-Mambere (Nana-Mambéré) prefektūrā, tostarp 2019. gada aprīlī īstenoja uzbrukumus civiliedzīvotājiem, civiliedzīvotāju nolaupīšanas 2019. gada martā (netālu no Zoukombo), savukārt 2019. gada maijā veica darbības, kas saistītas ar seksuālu un ar dzimumu saistītu vardarbību (Bagary). 2017. gadā konflikta laikā FPDC veica arī 14 seksuālas vardarbības aktus.
               No 2016. gada līdz 2019. gadam FPDC vervēja bērnus, lai viņi kalpotu kā kareivji bruņotā konfliktā, un piespieda vienpadsmit meitenes precēties ar FPDC locekļiem.
               2019. gada martā viņš bija iesaistīts humānās palīdzības piegāžu kavēšanā, kad FPDC
                  Miskine vadībā veica virkni uzbrukumu uz galvenā ceļa, kas ved no Kamerūnas uz Bangi.
               Visbeidzot, 2019. gada aprīlī FPDC elementi iesaistījās sadursmēs ar MINUSCA netālu no Zoukombo (Nana-Mambere (Nana-Mambéré) prefektūrā) un Bvara (Bouar)-Beleko asī.”